ai4bharat/Pralekha huggingface dataset:
অর্থমন্ত্রক
সরকারি তহবিল ২০১৯এর ৬.০৫ শতাংশ হারে পরিশোধ
নয়াদিল্লি, ২৪ এপ্রিল, ২০১৯
কেন্দ্রীয় সরকারের ১২ জুন দেয় তহবিলের বিস্তারিত বিবরণ-
|
|
ক্রমিক নং
|
|
তহবিলের নাম
|
|
পরিশোধের নির্ধারিত তারিখ
|
|
পরিশোধের কার্যকরি তারিখ
|
|
পরিশোধের নির্ধারিত দিনে কোন সুদ বৃদ্ধি হবেনা
|
|

|
|

|
|

|
|

|
|

|
|
১.
|
|
সরকারি তহবিল ২০১৯এর ৬.০৫ শতাংশ হারে পরিশোধ
|
|
১২ই জুন ২০১৯ বুধবার
|
|
১২ই জুন ২০১৯ বুধবার
|
|
১২ই জুন ২০১৯ বুধবার
উপরের সরণী অনুযায়ী পরিশোধের কার্যকর তারিখে কেন্দ্রীয় সরকারের তহবিলের বকেয়া অর্থ ৬.০৫ শতাংশ হারে দেওয়া হবে। ঐদিন কোনও রাজ্যের নেগোশিয়েবল ইন্সট্রুমেন্স অ্যাক্টস ১৮৮১ অনুযায়ী ছুটির দিন থাকলে সংশ্লিষ্ট রাজ্যে তা আগের দিন দিতে হবে।
২০০৭ সালের সরকারি তহবিলের নিয়ম অনুযায়ী তহবিলের অন্তিম রাশি বৈদ্যুতিন পদ্ধতিতে প্রাপকের অ্যাকাউন্টে সরাসরি পাঠিয়ে দেওয়া হবে। এরজন্য নিবন্ধীকৃত প্রাপকের বিস্তারিত তথ্য আগে জমা দিতে হবে।
এই তহবিল হস্তান্তর প্রক্রিয়ায় বৈদ্যুতিন মাধ্যমে ব্যাঙ্কের অ্যাকাউন্ট ব্যবহার করা না গেলে প্রাপককে নির্ধারিত ২০ দিন আগে ট্রেজারির সরকারি ঋণ দপ্তরে, স্টেট ব্যাঙ্ক অফ ইন্ডিয়ার যে শাখায় তাঁদের সুদ জমা পড়ে সে বিষয়ে বিস্তারিত জানাতে হবে।
CG/CB/NS
(Visitor Counter : 66
ক্রেতা, খাদ্যএবংগণবন্টনমন্ত্রক
৮ হাজার কোটি টাকারও বেশি সরাসরি পাঠানো হল পাঞ্জাবের কৃষকদের অ্যাকাউন্টে
নয়াদিল্লী, ২৬ এপ্রিল, ২০২১
এই প্রথমবার পাঞ্জাবের কৃষকরা গম বিক্রি করে সরাসরি তাঁদের ব্যাঙ্ক অ্যাকাউন্টে টাকা পেতে শুরু করেছেন। ইতিমধ্যে প্রায় ৮ হাজার ১৮০ কোটি টাকা পাঞ্জাবের কৃষক অ্যাকাউন্টে সরাসরি পাঠানো হয়েছে।
চলতি রবি বিপণন মরশুম ২০২১-২২এ ভারত সরকার বর্তমান মূল্য সহায়তা প্রকল্প অনুসারে কৃষকদের কাছ থেকে ন্যূনতম সহায়ক মূল্যে রবি ফসল সংগ্রহ অব্যাহত রেখেছে।
পাঞ্জাব, হরিয়ানা, উত্তরপ্রদেশ, চন্ডীগড়, মধ্যপ্রদেশ, রাজস্থান এবং অন্যান্য রাজ্য ও কেন্দ্রশাসিত অঞ্চলগুলিতে গম কেনার প্রক্রিয়া দ্রুত গতিতে চলছে। গত বছর সংশ্লিষ্ট রাজ্যগুলি থেকে ৭৭.৫৭ লক্ষ মেট্রিক টন গম কেনা হয়েছিল। এ বছর ২৫ এপ্রিল পর্যন্ত এই রাজ্যগুলি থেকে ২২২.৩৩ লক্ষ মেট্রিক টন গম কেনা হয়েছে।
এরমধ্যে পাঞ্জাব থেকে ৮৪.১৫ লক্ষ মেট্রিক টন, হরিয়ানা থেকে ৭১.৭৬ লক্ষ মেট্রিক টন এবং মধ্যপ্রদেশ থেকে ৫১.৫৭ লক্ষ মেট্রিক টন গম কেনা হয়েছে।
চলতি রবি বিপণন মরশুমে এই ক্রয় প্রক্রিয়া থেকে ইতিমধ্যে ২১.১৭ লক্ষ গম চাষি উপকৃত হয়েছেন। তাঁদেরকে ৪৩ হাজার ৯১২ কোটি টাকা ন্যূনতম সহায়ক মূল্য প্রদান করা হয়েছে।
চলতি বছরের ২৫ এপ্রিল পর্যন্ত পাঞ্জাব ও হরিয়ানার কৃষকদের ব্যাঙ্ক অ্যাকাউন্টে সরাসরি ৮ হাজার ১৮০ কোটি এবং ৪ হাজার ১৬৮ কোটি টাকা পাঠানো হয়েছে। এই বছর সরকারি ক্রয় প্রক্রিয়ার ইতিহাসে একটি নতুন অধ্যায় যুক্ত হয়েছে। কারণ ভারত সরকারের নির্দেশ অনুসারে সমস্ত ফসল ক্রয়কারী সংস্থা অপ্রত্যক্ষভাবে ন্যূনতম সহায়ক মূল্য প্রদান না করে হরিয়ানা ও পাঞ্জাবের কৃষকদের ব্যাঙ্ক অ্যাকাউন্টে সরাসরি অনলাইনের মাধ্যমে টাকা পাঠিয়েছে। এই প্রথম পাঞ্জাব, হরিয়ানার কৃষকরা ফসল ও কঠোর পরিশ্রমের ন্যায্য মূল্য পেয়েছেন। ‘এক দেশ, এক ন্যূনতম সহায়ক মূল্য, এক সরাসরি ব্যাঙ্কের মাধ্যমে নগদ হস্তান্তর’-এর সুবিধাও পেয়েছেন তাঁরা।
SDG/SS/NS
(Visitor Counter : 113
বিদ্যুৎমন্ত্রক
দেশজুড়ে কোভিড-১৯ অতিমারীর বিরুদ্ধে লড়াইয়ে সামিল হয়ে পাওয়ারগ্রিড গুলি প্রাতিষ্ঠানিক সামাজিক দায়িত্বপালন করে চলেছে
নতুন দিল্লি, ১৪ এপ্রিল, ২০২০
কোভিড-১৯ অতিমারী দেশজুড়ে এখন বড় সমস্যা হয়ে দেখা দিয়েছে। গোটা দেশ যখন লকডাউনের কবলে তখন কেন্দ্রীয় শক্তি মন্ত্রকের অধীনস্ত সংস্থা  পাওয়ারগ্রিড গুলি ২৪×৭ পরিষেবা নিশ্চিত করার পাশাপাশি অতিমারী কবলিত দরিদ্র দেশবাসীদের জন্য মানবিক পরিষেবা ও ত্রাণ বণ্টনেরও ব্যবস্থা করেছে।
কোভিড-19 অতিমারী কবলিত দেশে পাওয়ারগ্রিডই প্রথম দায়িত্ববান প্রতিষ্ঠান হিসেবে সামাজিক দায়িত্ব পালনে এগিয়ে আসে। পি এম কেয়ার তহবিলে পাওয়ারগ্রিড ২০০ কোটি টাকা দান করে। এছাড়াও পাওয়ারগ্রিডের কর্মীরা,তাদের এক দিনের বেতনও পি এম কেয়ার তহবিলে দান করেন।
পি এম কেয়ার তহবিলে সাহায্যের পাশাপাশি সরকারি অধীনস্ত সংস্থাটি ,তাদের চুক্তিবদ্ধ কর্মীদের জন্য,শ্রমিকদের জন্য এবং সাব স্টেশনের ও বিদ্যুত সরবরাহকারী দপ্তরের কাছাকাছি থাকা দরিদ্র মানুষদের হাতে খাদ্য ও নিত্যপ্রয়োজনীয় অত্যাবশ্যক সামগ্রীর প্যাকেট তুলে দেওয়ার দায়িত্ব পালন করে। অঞ্চলে মাস্ক,জীবানুনাশক এবং সাবানও বিলি করা হয়। এখন পর্যন্ত দেশজুড়ে সংস্থার ২০০ টি স্থান থেকে,৮১০০০ স্বত্বভোগির হাতে কম করে ৪,২৭ কোটি টাকার সামগ্রী তুলে দেওয়া হয়েছে।
অতিমারীর বিরুদ্ধে লড়াইয়ে সহায়তা করতে পাওয়ারগ্রিড গুলি, হাসপাতালের পরিকাঠামো নির্মাণ,ভেন্টিলেটার ক্রয় করা সহ নানান দিক দিয়ে সাহায্য কোরে চলেছে। তাছাড়া ব্যক্তিগত সুরক্ষা সরঞ্জাম সহ অন্যান্য সরঞ্জামও দেশের বিভিন্ন প্রান্তের হাসপাতালগুলিতে দেওয়া হয়েছে।
দেশের বিভিন্ন প্রান্তে নিযুক্ত পাওয়ারগ্রিডের কর্মীদের দল সাধারণ মানুষকে সংক্রমণ থেকে বাঁচতে সামাজিক দূরত্ব বজায় রাখার গুরুত্ব সম্বন্ধে অবহিত করে চলেছে।
(CG/PPM
প্রধানমন্ত্রীরদপ্তর
প্রধানমন্ত্রীর সঙ্গে রাশিয়ার রাষ্ট্রপতি ভ্লাদিমির পুটিনের টেলিফোনে কথা
নতুনদিল্লি, ২রা মার্চ, ২০২২
প্রধানমন্ত্রী শ্রী নরেন্দ্র মোদী আজ রাশিয়ার রাষ্ট্রপতি মিঃ ভ্লাদিমির পুটিনের সঙ্গে টেলিফোনে কথা বলেছেন।
তাঁরা ইউক্রেনের পরিস্থিতির পর্যালোচনা করেন। আলোচনায় খারকিভ শহর বিশেষ গুরুত্ব পায়। এই শহরে অনেক ভারতীয় ছাত্রছাত্রী আটকে রয়েছেন। যে সব অঞ্চলে সংঘর্ষ চলছে সেখান থেকে ভারতীয় ছাত্রছাত্রীদের নিরাপদে সরিয়ে নিয়ে আসার বিষয়টি নিয়েও উভয় নেতা আলোচনা করেছেন ।
CG/CB/
(
প্রতিরক্ষামন্ত্রক
যুদ্ধক্ষেত্রে হতাহত সেনানীদের সরকারি বাসস্থানে থাকার মেয়াদ তিন মাস থেকে বাড়িয়ে এক বছর করা হল
নয়াদিল্লি, ২৬ নভেম্বর, ২০১৯
সেনাবাহিনীর তিন শাখার সেনানীদের স্বার্থে যুদ্ধক্ষেত্রে হতাহতের ঘটনা ঘটলে তাঁদের সরকারি বাসস্থানে থাকার মেয়াদ তিন মাস থেকে বাড়িয়ে এক বছর করার একটি প্রস্তাব প্রতিরক্ষা মন্ত্রী শ্রী রাজনাথ সিং অনুমোদন করেছেন। সেনাবাহিনীর চাহিদা ও প্রয়োজনীয়তার বিষয়টিকে বিবেচনায় রেখে প্রতিরক্ষা মন্ত্রক সেনাকর্মীদের নৈতিক মনোবল বাড়ানোর জন্যই সরকারি বাসস্থানে থাকার মেয়াদ বাড়ানোর সিদ্ধান্ত নিয়েছে।
বর্তমানে যুদ্ধক্ষেত্রে শত্রুপক্ষের আক্রমণ বা বিমান হানায় কোন সেনাকর্মীর মৃত্যু হলে তাঁর পরিবার তিন মাস সরকারি বাসস্থানে থাকার সুবিধা পেতেন। এখন থেকে এই সুবিধা বাড়িয়ে এক বছর করা হল।
CG/BD/DM
(Visitor Counter : 47
জলশক্তি মন্ত্রক
স্বচ্ছ ভারত মিশন – গ্রামীণ কর্মসূচির আওতায় রাজ্য/ কেন্দ্রশাসিত অঞ্চলগুলির বার্ষিক রূপায়ণ পরিকল্পনা বিবেচনা করেছে জাতীয় প্রকল্প অনুমোদন কমিটি
নতুন দিল্লি, ১৩ মে, ২০২২
২০২২-২৩ অর্থবর্ষে সমস্ত রাজ্য ও কেন্দ্রশাসিত অঞ্চলের বার্ষিক রূপায়ণ পরিকল্পনা বিবেচনার জন্য স্বচ্ছ ভারত মিশন – গ্রামীণ কর্মসূচির দ্বিতীয় পর্যায়ে জাতীয় প্রকল্প অনুমোদন কমিটির তৃতীয় বৈঠক আজ অনুষ্ঠিত হয়। ভার্চুয়াল এই বৈঠকে পৌরোহিত্য করেন পানীয় জল ও স্বচ্ছাতা দপ্তরের সচিব শ্রীমতী বিনি মহাজন। এই বৈঠকে সমস্ত রাজ্য ও কেন্দ্রশাসিত অঞ্চলের উচ্চ পদস্থ আধিকারিকরা উপস্থিত ছিলেন।
বার্ষিক রূপায়ণ কর্মপরিকল্পনা ও তার লক্ষ্যমাত্রা সম্পর্কে পানীয় জল ও স্বচ্ছতা দপ্তরের সচিব রাজ্যগুলিকে প্রকাশ্য স্থানে মলমূত্র বর্জনের বর্তমান অগ্রগতির ধারা বজায় রাখতে প্রয়োজনীয় পদক্ষেপ নেওয়ার কথা বলেন। তিনি আরও বলেন, যেসমস্ত পরিবারে শৌচাগারের সুবিধা নেই, সেখানে অগ্রাধিকারের ভিত্তিতে এর ব্যবস্থা করতে হবে। একইসঙ্গে মানসিকতায় পরিবর্তন আনা এবং গ্রামগুলিকে দৃশ্যত পরিষ্কার পরিচ্ছন্ন রাখতে স্বচ্ছতা অভিযানকে আরও জোরদার করার কথা বলেন তিনি।
প্রাকৃতিক উপায়ে বিনষ্ট করা সম্ভব এমন বর্জ্য পদার্থের সুদক্ষ পরিচালনা, গোবর্ধন কর্মসূচি, প্লাস্টিক বর্জ্য ব্যবস্থাপনা প্রভৃতি ক্ষেত্রে চালু উদ্যোগগুলিকে আরও ত্বরান্বিত করার প্রয়োজনীয়তার উপর তিনি জোর দেন।
আলোচনার সূত্রপাত করে পানীয় জল ও স্বচ্ছতা দপ্তরের বিশেষ সচিব শ্রী অরুণ বারোকা স্বচ্ছ ভারত – গ্রামীণ কর্মসূচির দ্বিতীয় পর্যায় সম্পর্কে এক বিস্তারিত বিবরণী পেশ করেন। তিনি জানান, কঠিন ও তরল বর্জ্য ব্যবস্থাপনার ক্ষেত্রে তহবিলের সংস্থান রয়েছে। এমনকি স্বচ্ছ সর্বেক্ষণ গ্রামীণ, সরপঞ্চ সংবাদ, স্টার্ট-আপ গ্র্যান্ড চ্যালেঞ্জ এবং গ্রাম পঞ্চায়েতগুলিতে একবার ব্যবহারযোগ্য প্লাস্টিক নিষিদ্ধ করার মতো গুরুত্বপূর্ণ উদ্যোগগুলির কথা উল্লেখ করেন। প্রস্তাব দেওয়া হয় যে, যেসমস্ত গ্রামে কঠিন বর্জ্য বা তরল বর্জ্যের ব্যবস্থাপনার প্রয়োজনীয় সংস্থান রয়েছে সেই গ্রামগুলি ওডিএফ প্লাস মডেল অনুসরণ করতে পারে। এছাড়াও যেসমস্ত গ্রামে ৫০০০-এর বেশি জনসংখ্যা রয়েছে সেই গ্রামগুলি প্রাকৃতিক উপায়ে বিনষ্ট হয় এমন বর্জ্যের ব্যবস্থাপনা, গ্রে ওয়াটার ম্যানেজমেন্ট কৌশল গ্রহণ করতে পারে।
রাজ্য ও কেন্দ্রশাসিত অঞ্চলগুলির বার্ষিক পরিকল্পনা রূপায়ণ সম্পর্কে দপ্তেরর বিশেষ সচিব পরিকল্পনা মূল্যায়ন কমিটির পক্ষ থেকে যে সমস্ত মতামত ও পরামর্শ দেওয়া হয়েছে তার কথা উল্লেখ করেন।
CG/BD/SKD/
(Visitor Counter : 108
প্রধানমন্ত্রীরদপ্তর
প্রাক্তন প্রধানমন্ত্রী শ্রী মোরারজি দেশাইকে প্রধানমন্ত্রীর শ্রদ্ধা
নয়াদিল্লি, ২৮ ফেব্রুয়ারি, ২০২৩
প্রাক্তন প্রধানমন্ত্রী শ্রী মোরারজি দেশাইকে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। ভারতের স্বাধীনতা সংগ্রামে এবং অসাধারণ প্রশাসক হিসেবে তাঁর ভূমিকার কথা স্মরণ করেন প্রধানমন্ত্রী।
এক ট্যুইটে প্রধানমন্ত্রী বলেন;
“আমাদের প্রাক্তন প্রধানমন্ত্রী শ্রী মোরারজি দেশাইকে শ্রদ্ধা জানাই। ভারতের স্বাধীনতা সংগ্রামে তাঁর ভূমিকা এবং অসাধারণ প্রশাসক হিসেবে তিনি স্মরণীয় হয়ে আছেন। জরুরি অবস্থার মোকাবিলার সেই সময় ও তার পরবর্তীকালে দেশকে এগিয়ে নিয়ে যাওয়ার ক্ষেত্রে তাঁর ভূমিকা অনুকরণীয় দৃষ্টান্ত হয়ে রয়েছে।”
PG/AB/NS
(
কেন্দ্রীয়মন্ত্রিসভা
ভারত ও দক্ষিণ আফ্রিকার মধ্যে যৌথ ডাকটিকিট প্রকাশের বিষয়টি মন্ত্রিসভা অনুমোদন করল
নয়াদিল্লি, ০৯ আগস্ট,২০১৮
‘ভারত ও দক্ষিণ আফ্রিকার মধ্যে ২০ বছরের কৌশলগত অংশীদারিত্ব’কে নিয়ে দু’দেশের মধ্যে যৌথভাবে ডাকটিকিট প্রকাশের যে উদ্যোগ নেওয়া হয়েছে, সে বিষয়ে কেন্দ্রীয় মন্ত্রিসভাকে আজ জানানো হয়। প্রধানমন্ত্রী শ্রী নরেন্দ্র মোদীর পৌরহিত্যে আজ মন্ত্রিসভার বৈঠকটি হয়। যৌথ ডাকটিকিটগুলি জুন মাসে প্রকাশ করা হয়।
এই ডাকটিকিটগুলিতে ভারতের দীনদয়াল উপাধ্যায় এবং দক্ষিণ আফ্রিকার অলিভার রেজিনাল্ড টাম্বোর ছবি রয়েছে। প্রসঙ্গত, মে মাসে এই বিষয়ে ভারত ও দক্ষিণ আফ্রিকার মধ্যে একটি সমঝোতাপত্র স্বাক্ষরিত হয়।
SSS/SB…
(Visitor Counter : 54
শিল্পওবাণিজ্যমন্ত্রক
ভারত ও অস্ট্রেলিয়ার মধ্যে অর্থনৈতিক সহযোগিতা ও বাণিজ্যিক চুক্তি  স্বাক্ষর
নতুন দিল্লি, ২ এপ্রিল, ২০২২
কেন্দ্রীয় বাণিজ্য ও শিল্প; গ্রাহক বিষয়ক, খাদ্য ও গণবন্টন তথা বস্ত্র মন্ত্রী শ্রী পীয়ূষ গোয়েল এবং অস্ট্রেলিয়ার বাণিজ্য, পর্যটন ও বিনিযোগ মন্ত্রী মিঃ ড্যান তেহান আজ এক ভার্চুয়াল অনুষ্ঠানে ভারত - অস্ট্রেলিয়া অর্থনৈতিক অংশীদারিত্ব ও বাণিজ্য চুক্তিতে  স্বাক্ষর করেছেন। স্বাক্ষরদান অনুষ্ঠানে ভারতের প্রধানমন্ত্রী শ্রী নরেন্দ্র মোদী এবং সেদেশের প্রধানমন্ত্রী মিঃ স্কট মরিসন উপস্থিত ছিলেন।
এক দশকেরও বেশি সময় পর উন্নত একটি দেশের সঙ্গে ভারতের এই চুক্তি স্বাক্ষরিত হয়েছে। চুক্তিতে দ্বিপাক্ষিক অর্থনৈতিক ও বাণিজ্যিক ক্ষেত্রে সহযোগিতার বিষয়টি প্রাধান্য পেয়েছে। এরমধ্যে রয়েছে পণ্য পরিষেবা, সংশ্লিষ্ট দেশের নিয়ম-নীতি, অভিযোগ নিষ্পত্তি, বাণিজ্যিক ক্ষেত্রে কারিগরি বাধা, একে অপরের দেশে মানুষের যাতায়াত, টেলিযোগাযোগ, শুল্ক, ফার্মাসিউটিক্যাল সামগ্রী প্রভৃতি।
এই চুক্তি দুই দেশের মধ্যে বাণিজ্য ক্ষেত্রে প্রাতিষ্ঠানিক ব্যবস্থা গড়ে তুলতে উৎসাহিত করবে। বিভিন্ন ভারতীয় পণ্য সামগ্রী যেমন – রত্নালঙ্কার, বস্ত্র, চর্মজাত সামগ্রী, জুতো, আসবাবপত্র, খাদ্য ও কৃষিজ পণ্য, ইঞ্জিনিয়ারিং সামগ্রী, চিকিৎসার সাজসরঞ্জাম ও মোটরগাড়ি প্রভৃতি অস্ট্রেলিয়ার বাজারে অবাধ প্রবেশের সুযোগ পাবে। একই ভাবে অস্ট্রেলিয়ার বিভিন্ন সামগ্রী যেমন- কাঁচামাল, কয়লা, বিভিন্ন খনিজ পদার্থ ও সুরা পানীয় ভারতের বাজারে প্রবেশ করতে পারবে। দুই দেশের মধ্যে অর্থনৈতিক সহযোগিতা ও বাণিজ্য চুক্তি নিয়ে বোঝাপড়া শুরু হয় গতবছরের ৩০ সেপ্টেম্বর। অল্প সময়েই দুই দেশের মধ্যে এই চুক্তি স্বাক্ষর সম্পূর্ণ হয়েছে। উল্লেখ করা যেতে পারে, বিভিন্ন পরিষেবায় বাণিজ্যের ক্ষেত্রে অস্ট্রেলিয়া বিশ্বের অন্যতম পছন্দের দেশ। সে দেশে ১২০টি এমন ক্ষেত্র রয়েছে যেখানে ভারতের তথ্য প্রযুক্তি, বাণিজ্যিক পরিষেবা, স্বাস্থ্য, শিক্ষা ও অডিও ভিজুয়াল ব্যবসায় বিপুল সম্ভাবনা রয়েছে। অন্যদিকে, ভারত ৩১টি ক্ষেত্রে বাণিজ্যের নিরিখে অন্যতম পছন্দের দেশ। এরমধ্য রয়েছে – বাণিজ্যিক পরিষেবা, যোগাযোগ পরিষেবা, নির্মাণ ও এসংক্রান্ত ইঞ্জিনিয়ারিং পরিষেবা প্রভৃতি। এই ক্ষেত্রগুলিতে অস্ট্রেলিয়া ভারতীয় বাজারের সুযোগ নিতে পারে।
ভারত ও অস্ট্রেলিয়ার মধ্যে এক নিবিড় দ্বিপাক্ষিক সম্পর্ক রয়েছে, যেখানে বিগত বছরগুলিতে ব্যাপক পরিবর্তন ঘটেছে। দুই দেশের মধ্যে সর্বাঙ্গীন কৌশলগত অংশীদারিত্বের সূচনা হয় গত বছরের চৌঠা জুন, যখন প্রধানমন্ত্রী শ্রী নরেন্দ্র মোদী ও সেদেশের প্রধানমন্ত্রী মিঃ স্কট মরিসনের মধ্যে ভার্চুয়াল বৈঠক হয়। বহুমুখী দ্বিপাক্ষিক সম্পর্কের ক্ষেত্রে ভারত ও অস্ট্রেলিয়ার সর্বাঙ্গীন কৌশলগত অংশীদারিত্ব অত্যন্ত ফলপ্রসূ হয়ে উঠেছে।
উল্লেখ করা যেতে পারে, ২০২১-এ দুই দেশের মধ্যে পণ্য সামগ্রী ও পরিষেবা ক্ষেত্রে দ্বিপাক্ষিক বাণিজ্যের পরিমাণ ছিল ২৭.৫ বিলিয়ন মার্কিন ডলার। ২০১৯ থেকে ২০২১ পর্যন্ত অস্ট্রেলিয়ায় ভারতীয় পণ্য সামগ্রী রপ্তানির পরিমাণ ১৩৫ শতাংশ বেড়েছে। ২০২১-এ এর পরিমাণ দাঁড়িয়েছে ৬.৯ বিলিয়ন মার্কিন ডলার। অন্যদিকে, অস্ট্রেলিয়া থেকে ভারতে পণ্য সামগ্রী আমদানির পরিমাণ ২০২১-এ দাঁড়িয়েছে ১৫.১ বিলিয়ন মার্কিন ডলার।
দুই দেশের মধ্যে এই চুক্তি পণ্য ও পরিষেবার লেনদেনে সামঞ্জস্য নিয়ে আসবে, যা নিবিড় ও কৌশলগত সম্পর্ককে আরও মজবুত করবে। পক্ষান্তরে দুই দেশের মধ্যে পণ্য ও পরিষেবা-ভিত্তিক দ্বিপাক্ষিক লেনদেন বৃদ্ধি পাবে, কর্মসংস্থানের নতুন সুযোগ তৈরি হবে, সাধারণ মানুষের জীবন-যাপনের মান বাড়বে তথা সর্বোপরি দুই দেশের মানুষের সার্বিক কল্যাণে সহায়ক হবে।
CG/BD/AS/
(Visitor Counter : 351
কেন্দ্রীয়মন্ত্রিসভা
হিমাচলপ্রদেশ এবং উত্তরাখণ্ডের জন্য ২০১৭ সালের শিল্প উন্নয়ন প্রকল্পে অতিরিক্ত অর্থ বরাদ্দের প্রস্তাবে কেন্দ্রীয় মন্ত্রিসভার অনুমোদন
১১৬৪ কোটি টাকার অতিরিক্ত আর্থিক সহায়তার প্রস্তাব অনুমোদিত
নয়াদিল্লি, ৬ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে হিমাচলপ্রদেশ এবং উত্তরাখণ্ডের জন্য ২০১৭ সালের শিল্প উন্নয়ন প্রকল্পে অতিরিক্ত অর্থ বরাদ্দের প্রস্তাবটি অনুমোদিত হয়েছে।
কেন্দ্রীয় সরকার হিমাচলপ্রদেশ এবং উত্তরাখণ্ডের জন্য ২০১৮ সালের ২৩ এপ্রিল এই প্রকল্পটির ঘোষণা করে। প্রকল্প বাস্তবায়নের জন্য ১৩১ কোটি ৯০ লক্ষ টাকা বরাদ্দ করা হয়। ২০২১-২২ অর্থবর্ষে প্রকল্পের সম্পূর্ণ অর্থ ব্যয় হয়। তবে প্রকল্প বাস্তবায়নের জন্য ২০২৮-২৯ অর্থবর্ষ পর্যন্ত আরও ১১৬৪ কোটি ৫৩ লক্ষ টাকার প্রয়োজন দেখা দেয়। কেন্দ্রীয় মন্ত্রিসভার আজকের বৈঠকে শিল্প ও বাণিজ্য মন্ত্রকের অতিরিক্ত ব্যয় বরাদ্দের প্রস্তাবটি অনুমোদিত হয়েছে। এরফলে প্রকল্পের সঙ্গে যুক্ত সকলে উপকৃত হবেন।
হিমাচলপ্রদেশ এবং উত্তরাখণ্ডে কেন্দ্রীয় মূলধন বিনিয়োগ উৎসাহ প্রকল্পের আওতায় কারখানা এবং বিভিন্ন যন্ত্রাংশ ক্রয়ের ক্ষেত্রে ৩০ শতাংশ মূলধন বাবদ আর্থিক সহায়তা পাওয়া যাবে। তবে এই সুযোগ দেওয়া হবে সেইসব সংস্থাগুলিকে, যারা সর্বোচ্চ ৫ কোটি টাকা পর্যন্ত বিনিয়োগ করবে।
সংশ্লিষ্ট রাজ্যগুলিতে নতুন যেসব শিল্প সংস্থা গড়ে তোলা হবে এবং যেসব শিল্প সংস্থা তাদের কারখানা সম্প্রসারণ করবে, সেইসব সংস্থার কারখানা এবং যন্ত্রপাতির বীমা বাবদ প্রিমিয়ামের পুরো টাকা দেওয়া হবে। এক্ষেত্রে ওই কারখানাটি যেদিন বাণিজ্যিক উৎপাদন শুরু করবে সেই দিন থেকে সর্বোচ্চ ৫ বছর পর্যন্ত এই সুবিধা দেওয়া হবে। আশা করা হচ্ছে এই প্রকল্পের মাধ্যমে ৭৭৪টি নিবন্ধীকৃত সংস্থায় ৪৮৬০৭টি কর্মসংস্থানের সুযোগ সৃষ্টি হবে।
AC/CB/NS
(
কেন্দ্রীয়মন্ত্রিসভা
কেন্দ্রীয় মন্ত্রিসভা বিজ্ঞান ও শিল্প গবেষণা দপ্তরের  অধীন বিজ্ঞান ও শিল্প গবেষণা পরিষদের  সঙ্গে বর্তমান কর্মচারী, অস্থাবর সম্পত্তি এবং দেনা সহ পরামর্শ বিকাশ কেন্দ্রটিকে সংযুক্তিকরণের প্রস্তাব অনুমোদন করেছে
নতুন দিল্লি, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ নিম্নলিখিত বিষয়গুলি অনুমোদন করেছে :
• সিডিসি-র ১৩ জন বর্তমান কর্মচারীকে অন্তর্ভুক্ত করতে সিএসআইআর-এ ১৩টি অতিরিক্ত পদ তৈরি করা হবে।
• নতুন দিল্লির ইন্ডিয়া হ্যাবিটেট সেন্টারে সিডিসি-র হেফাজতে থাকা কার্যালয় ভবন ইন্ডিয়া হ্যাবিটেট সেন্টারের হাতে তুলে দেওয়া হবে। এই কার্যালয় ভবন পুনর্বন্টন করা হবে এবং তা থেকে পাওয়া অর্থ কন্সোলিটেড ফান্ড অফ ইন্ডিয়াতে জমা করা হবে।
• সংযুক্তিকরণের পর সিডিসি-র সমস্ত অস্থাবর সম্পত্তি ও দেনা সিএসআইআর-এ হস্তান্তরিত হবে।
এই দুটি প্রতিষ্ঠানের সংযুক্তিকরণের ফলে বিভাগীয় কাজকর্ম না কেবল সুবিন্যস্ত হবে, সেই সঙ্গে প্রধানমন্ত্রীর ন্যূনতম সরকার - সর্বাধিক প্রশাসনের যে দৃষ্টিভঙ্গী রয়েছে তার অনুরূপ হয়ে উঠবে। এমনকি, সংযুক্তিকরণের ফলে শিক্ষা ক্ষেত্রে পরামর্শ এবং প্রযুক্তি রপ্তানি সহ বিভিন্ন ক্ষেত্রে সিডিসি-র কর্মচারীদের যে অভিজ্ঞতা রয়েছে, তা থেকে সিএসআইআর লাভবান হবে। এই সংযুক্তিকরণের ফলে সিএসআইআর-এর নিম্নলিখিত প্রয়োজনীয়তার ক্ষেত্রে মূল্য সংযোজিত হবে বলে মনে করা হচ্ছে :
• প্রকল্পগুলির কারিগরি - ব্যবসায়িক মূল্যায়ন
• আর্থসামাজিক ক্ষেত্রে সিএসআইআর-এর প্রযুক্তির মূল্যায়ন
• স্টেক হোল্ডারদের প্রয়োজনীয়তা পূরণ করা এবং / অথবা বাজার সম্পর্কিত প্রস্তুতির জন্য সিএসআইআর-এর প্রযুক্তিগুলি বাস্তবায়নের ওপর ভিত্তি করে প্রটোটাইপ গড়ে তুলতে উপযুক্ত পরামর্শদাতা নির্বাচন।
• ব্যবসায়িক অগ্রগতি সম্পর্কিত কর্মকান্ড
উল্লেখ করা যেতে পারে, সিএইআইআর এবং সিডিসি বিজ্ঞান ও প্রযুক্তি মন্ত্রকের বিজ্ঞান ও শিল্প গবেষণা দপ্তরের অধীন দুটি পৃথক স্বশাসিত সংস্থা। ভারতের অর্থনৈতিক অগ্রগতি ও মানব কল্যাণের জন্য বৈজ্ঞানিক শিল্প গবেষণার ক্ষেত্রে জাতীয় স্তরের গবেষণা ও উন্নয়নধর্মী প্রতিষ্ঠান হিসেবে ১৮৬০ সালের সোসাইটিজ রেজিস্টেশন আইন XXI অনুযায়ী ১৯৪২-এ সিএসআইআর স্থাপিত হয়। অন্যদিকে, দেশে পরামর্শ দানের ক্ষেত্রে দক্ষতা ও সক্ষমতার বিকাশে বিজ্ঞান ও শিল্প গবেষণা পর্ষদের সহযোগিতায় একটি সংস্থা হিসেবে ১৯৮৬ সালে পরামর্শ বিকাশ কেন্দ্র গড়ে ওঠে।
CG/BD/AS/
(
কৃষিমন্ত্রক
১৬ই জুলাই পর্যন্ত রাজস্থান, মধ্যপ্রদেশ, পাঞ্জাব, গুজরাত, উত্তরপ্রদেশ, মহারাষ্ট্র, ছত্তিশগড়, হরিয়ানা এবং বিহারে ৩.৫ লক্ষ হেক্টরের বেশি জমিতে পঙ্গপাল নিয়ন্ত্রণ অভিযানের কাজ চালানো হয়েছে
নয়াদিল্লী, ১৮ জুলাই, ২০২০
১১ এপ্রিল থেকে ১৬ই জুলাই পর্যন্ত রাজস্থান, মধ্যপ্রদেশ, পাঞ্জাব, গুজরাত, উত্তরপ্রদেশ এবং হরিয়ানায় ১ লক্ষ ৭৬ হাজার ৫৫ হেক্টর জমিতে পঙ্গপাল নিয়ন্ত্রণ অভিযান চালিয়েছে পঙ্গপাল নিয়ন্ত্রণ আঞ্চলিক কার্যালয়। ১৬ই জুলাই পর্যন্ত রাজস্থান, মধ্যপ্রদেশ, পাঞ্জাব, গুজরাত, উত্তরপ্রদেশ, মহারাষ্ট্র, ছত্তিশগড়, হরিয়ানা এবং বিহারে ১ লক্ষ ৭৬ হাজর ২৬ হেক্টর জমিতে পঙ্গপাল নিয়ন্ত্রণের কাজ পরিচালনা করেছে সংশ্লিষ্ট রাজ্য সরকারগুলি।
মূলত ১৬ ও ১৭ই জুলাই রাতে রাজস্থানের বারমের, যোধপুর, বিকানের, নাগৌড়, চুরু, ঝুনঝুন, সিকার, ঝালোর এবং সিরোহি এই ৯টি জেলায় ২৩টি জায়গায় পঙ্গপাল নিয়ন্ত্রণ অভিযান চালানো হয়। এই একই সময় উত্তরপ্রেদশের পিলভিট জেলায় দুটি জায়গায় এবং রাজস্থানের পালি জেলার একটি জায়গায় রাজ্য কৃষি দপ্তরের পক্ষ থেকে ছোট ছোট দলে ভাগ হওয়া এবং ছড়িয়ে থাকা পঙ্গপালদের নিয়ন্ত্রণে আনতে অভিযান চালানো হয়।
ভারতীয় বায়ুসেনার হেলিকপ্টার রাজস্থানের বারমেরে রামসার এলাকায় পঙ্গপাল নিয়ন্ত্রণ অভিযান চালায়।
১৭ই জুলাই পর্যন্ত রাজস্থানের বারমের, যোধপুর, বিকানের, নাগৌড়, চুরু, ঝুনঝুন, সিকার, ঝালোর, সিরোহি এবং গুজরাতের কচ্ছ ও উত্তরপ্রদেশের পিলভিট জেলায় অপরিণত গোলাপী পঙ্গপাল এবং প্রাপ্তবয়স্ক হলুদ পঙ্গপাল সক্রিয় ছিল।
(CG/SS/NS
কর্মী, জন-অভিযোগএবংপেনশনমন্ত্রক
চার্টার্ড একাউন্ট্যান্টরা প্রধানমন্ত্রী ত্রাণ তহবিলে ৭৫ লক্ষ টাকা দিলেন
নয়াদিল্লী, ২২ জুন ২০১৯
চার্টার্ড একাউন্ট্যান্টদের একটি দল ২১শে জুন প্রধানমন্ত্রীর ত্রাণ তহবিলে ৭৫লক্ষ টাকা দান করলেন। উত্তর পূর্বাঞ্চল, প্রধানমন্ত্রীর দপ্তর, কর্মীবর্গ, জনুভিযোগ এবং পেনশন, আনবিক শক্তি ও মহাকাশ প্রতিমন্ত্রী শ্রী জিতেন্দ্র সিং-এর হাতে তাঁরা এইবাবদ একটি চেক তুলে দেন।
চেকের সঙ্গে লেখা একটি চিঠিতে চার্টার্ড একাউন্ট্যান্টরা পণ্য পরিষেবা কর চালু করার কেন্দ্রের উদ্যোগকে স্বাগত জানিয়েছেন। এছাড়া তাঁরা দৃঢ় বিদেশ নীতি ও “আয়ুষ্মান ভারত”, “স্বচ্ছ ভারত”-এর মত কল্যাণমূলক প্রকল্প এবং সহজে ব্যবসা বাণিজ্য করার ক্ষেত্রে নানা সুযোগ সুবিধে চালু করার জন্যও সরকারের প্রশংসা করেছেন।
আগামী পাঁচ বছরে দেশের অর্থনীতি ৫লক্ষ কোটি মার্কিন ডলারের সমতুল এবং পরবর্তী ৮ বছরে ১০ লক্ষ কোটি মার্কিন ডলারের সমতুল পরিমাণে পৌছাবে বলে চার্টার্ড একাউন্ট্যান্টরা প্রত্যয় ব্যক্ত করেন।
CG/CB
(Visitor Counter : 69
প্রধানমন্ত্রীরদপ্তর
গাজিয়াবাদ-আলিগড় এক্সপ্রেসওয়েতে ১০০ কিলোমিটার রাস্তায় বিটুমিন কংক্রিট বসানোর কাজের প্রশংসা প্রধানমন্ত্রীর
নয়াদিল্লি, ১৯ মে, ২০২৩
প্রধানমন্ত্রী শ্রী নরেন্দ্র মোদী গাজিয়াবাদ-আলিগড় এক্সপ্রেসওয়েতে ১০০ কিলোমিটার রাস্তায় বিটুমিন কংক্রিট বসানোর কাজের প্রশংসা করেছেন। তিনি বলেন, একটি গুরুত্বপূর্ণ মহাসড়কে এই কাজ সম্পন্ন হওয়া বিশেষভাবে উল্লেখযোগ্য।
কেন্দ্রীয় সড়ক যোগাযোগ মন্ত্রী শ্রী নীতিন গড়করির একগুচ্ছ ট্যুইটের প্রত্যুত্তরে প্রধানমন্ত্রী বলেছেন,
“একটি গুরুত্বপূর্ণ জাতীয় সড়কে এই কাজ অত্যন্ত উল্লেখযোগ্য এক সাফল্য। গতি বৃদ্ধির পাশাপাশি উন্নত প্রযুক্তির জন্য আধুনিক পদ্ধতি গ্রহণের ওপরও বর্তমানে গুরুত্ব দেওয়া হয়েছে।”
AC/PM/NS
(
উপ-রাষ্ট্রপতিরসচিবালয়
সুপ্রাচীন গুয়াতেমালা সিটির ঐতিহ্যমণ্ডিত স্থানগুলি পরিদর্শন করলেন উপ-রাষ্ট্রপতি : ভাষণ দিলেন নগর পুর কর্তৃপক্ষের এক বিশেষ বৈঠকে
নয়াদিল্লি, ৯ মে, ২০১৮
উপ-রাষ্ট্রপতি শ্রী এম ভেঙ্কাইয়া নাইডু মঙ্গলবার ঐতিহাসিক এবং সুপ্রাচীন গুয়াতেমালাসিটি পরিদর্শন করেন। এই শহরটির সমৃদ্ধ ঐতিহ্যের সংরক্ষণে কি ধরণের ব্যবস্থা গ্রহণ করা হয়ে থাকে সে সম্পর্কে অবহিত হওয়ার লক্ষ্যেই তাঁর এই সফর। ইউনেস্কো ১৯৭৯ সালে গুয়াতেমালা সিটিকে বিশ্বের একটি ঐতিহ্যশালী নগরী হিসাবে ঘোষণা করে।
গুয়াতেমালা সিটির মেয়র মিসেস সুসানা হেইডি অ্যাসেনসিও লুয়েগ-এর সঙ্গে তিনি এই শহরের ঐতিহ্য সংরক্ষণের পন্থাপদ্ধতি সম্পর্কে আলোচনা করেন। সেখানে উপস্থিত ছিলেন সংরক্ষণ প্রচেষ্টার সঙ্গে যুক্ত অন্যান্য কর্মী ও আধিকারিকরাও। শহরের বিভিন্ন স্মারক ও স্মৃতিস্তম্ভগুলি ঘুরে দেখেন উপ-রাষ্ট্রপতি। ষোড়শ শতাব্দীর সুপ্রাচীন ঐতিহ্যের একটি স্মারক হিসাবে ধ্বংসের হাত থেকে এই শহরটিকে রক্ষার কাহিনী শুনে মুগ্ধ হন তিনি। শ্রী নাইডু বলেন, ধ্বংসাবশেষ থেকেও কিভাবে একটি শহরের মধ্যে প্রাণের সঞ্চার ঘটানো যায়, তার এক উজ্জ্বল দৃষ্টান্ত হল গুয়াতেমালা সিটি।
পরে, অ্যান্টিগুয়া গুয়াতেমালার পুর কর্তৃপক্ষের এক বৈঠকে ভাষণদানকালে গুয়াতেমালার প্রাচীন মায়া সভ্যতা এবং ভারতের সিন্ধু সভ্যতার উল্লেখ করে সমৃদ্ধ সাংস্কৃতিক উৎসমূলগুলির সংরক্ষণের গুরুত্বের কথা তুলে ধরেন উপ-রাষ্ট্রপতি। তিনি বলেন, এর মধ্য দিয়ে বর্তমান থেকে ভবিষ্যৎ প্রজন্ম এক ঐতিহাসিক ঐতিহ্যের ধারা বহন করে নিয়ে যেতে পারে। বিশ্বের একটি অন্যতম ঐতিহ্যশালী নগরী হিসাবে ঘোষিত আমেদাবাদের কথাও প্রসঙ্গতউল্লেখ করেন শ্রী ভেঙ্কাইয়া নাইডু।
CG/SKD/DM/…
(Visitor Counter : 49
জাতীয় আর্থিক প্রতিবেদন কর্তৃপক্ষ
২০২১ সালের ৩১শে মার্চ পর্যন্ত এনএফআরএ-এর আওতায় সংস্থা এবং অডিটরদের বিষয়ে প্রাথমিক তথ্য
নতুন দিল্লি, ১৮ ফেব্রুয়ারি, ২০২২
ন্যাশনাল ফিনান্সিয়াল রিপোর্টিং অথরিটি  সংস্থা এবং অডিটরদের একটি তথ্য ভাণ্ডার তৈরি করেছে। ২০২১ সালের ৩১শে মার্চ পর্যন্ত পাওয়া তথ্য অনুযায়ী এখানে ৬ হাজার ৮২০টি সংস্থা রয়েছে, যার মধ্যে ৫ হাজার ৫৬৩টি তালিকাভুক্ত সংস্থা, ১ হাজার ১৫৬টি তালিকাভুক্ত নয় এমন সংস্থা এবং ১০১টি বীমা ও ব্যাঙ্কিং সংস্থা রয়েছে। ২ হাজার ৭৯টি অডিটরের বিবরণী এই তথ্য ভাণ্ডারে অন্তর্ভুক্ত করা হয়েছে।
এই তথ্য ভাণ্ডার তৈরিতে প্রাথমিক তথ্যের উৎস শনাক্তকরণ, নীরিক্ষণের মতো পদক্ষেপগুলি অনুসরণ করা হয়ে থাকে। উল্লেখ্য, কর্পোরেট বিষয়ক মন্ত্রকের অন্তর্গত কর্পোরেট ডাটা ম্যানেজমেন্ট বিভাগের সঙ্গে যুক্ত এনএফআরএ। এই বিষয়ে আরও বিস্তারিত তথ্য জানতে ক্লিক করুন – https://www.nfra.gov.in/nfra_domain
CG/SS/SKD/
(Visitor Counter : 74
প্রধানমন্ত্রীরদপ্তর
সাজিবু চেইরাওবার শুভেচ্ছা জানালেন প্রধানমন্ত্রী
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী সাজিবু চেইরাওবা উপলক্ষে সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “সাজিবু চেইরাওবার শুভেচ্ছা রইল। আগামী বছর ভালো কাটুক”।
PG/PM/SB
(
প্রধানমন্ত্রীরদপ্তর
স্বাধীনতা দিবস উপলক্ষে দেশবাসীকে শুভেচ্ছা জানিয়েছেন প্রধানমন্ত্রী
নয়াদিল্লি, ১৫ আগস্ট, ২০১৯
স্বাধীনতা দিবস উপলক্ষে দেশবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, “আমার প্রিয় দেশবাসীকে স্বাধীনতা দিবস উপলক্ষে শুভকামনা জানাই। জয় হিন্দ।
CG/SS/SB
(Visitor Counter : 140
সড়কপরিবহণওমহাসড়কমন্ত্রক
মোটর সাইকেল সওয়ার চার বছরের কম বয়সী শিশুদের জন্য সুরক্ষা ব্যবস্থামূলক বিজ্ঞপ্তি জারি
নয়াদিল্লি, ১৬ ফেব্রুয়ারি, ২০২২
কেন্দ্রীয় সড়ক পরিবহণ ও মহাসড়ক মন্ত্রক বুধবার এক বিজ্ঞপ্তি জারির মাধ্যমে ১৯৮৯-এর কেন্দ্রীয় মোটর গাড়ি আইনের ১৮৩ নম্বর ধারার সংশোধন করে সংশোধিত ধারায় মোটর সাইকেল সওয়ার ৪ বছরের কম বয়সী শিশুদের জন্য সুরক্ষামূলক ব্যবস্থা গ্রহণের কথা বলা হয়েছে। মোটর গাড়ি আইনের ১২৯ নম্বর ধারার আওতায় কেন্দ্রীয় সরকার মোটর সাইকেল সওয়ার ৪ বছরের কম বয়সী শিশুদের জন্য প্রয়োজনীয় সুরক্ষামূলক ব্যবস্থা গ্রহণের নির্দেশ দিতে পারে। এছাড়াও, মোটর গাড়ি আইনে সুরক্ষা বিধি মেনে চলার পাশাপাশি, হেলমেট ব্যবহারের কথা উল্লেখ রয়েছে। একইভাবে, এ ধরনের মোটর সাইকেলের গতিবেগ ঘণ্টায় ৪০ কিলোমিটার রাখার কথাও বলা হয়েছে।
কেন্দ্রীয় মোটর গাড়ি  আইন, ২০২০ প্রকাশিত হওয়ার পর থেকে এক বছরের মধ্যে উক্ত সুরক্ষামূলক ব্যবস্থাগুলি কার্যকর হবে।
CG/BD/SB
(Visitor Counter : 158
কেন্দ্রীয়মন্ত্রিসভা
প্রধানমন্ত্রী অন্নদাতা আয় সংরক্ষণ অভিযান সংক্রান্ত প্রকল্পটি কেন্দ্রীয় মন্ত্রিসভার অনুমোদন পেল
নয়াদিল্লি, ১২ সেপ্টেম্বর, ২০১৮
কৃষক কল্যাণ উদ্যোগগুলির আরও প্রসারে এবং অন্নদাতাদের জন্য সরকারের দায়বদ্ধতার বিষয়টিকে বিবেচনায় রেখে কেন্দ্রীয় মন্ত্রিসভার বুধবারের  বৈঠকে একটি নতুন প্রকল্প ‘প্রধানমন্ত্রী অন্নদাতা আয় সংরক্ষণ অভিযান’ অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে মন্ত্রিসভার বৈঠকে এই সিদ্ধান্ত হয়। ২০১৮-র কেন্দ্রীয় বাজেট ঘোষণা অনুযায়ী কৃষকদেরকে তাঁদের উৎপাদিত ফসলের লাভজনক দাম প্রদানের বিষয়টি সুনিশ্চিত করাই এই প্রকল্পের উদ্দেশ্য।
কৃষক সমাজের আয় সুরক্ষিত রাখতে কেন্দ্রীয় সরকারের এই দৃষ্টান্তমূলক পদক্ষেপ কৃষক কল্যাণে সুদূরপ্রসারী ভূমিকা নেবে বলে আশা করা হচ্ছে। সরকার ইতিমধ্যেই খরিফ শস্যের ন্যূনতম সহায়ক মূল্য উৎপাদন খরচের দেড় গুণ বৃদ্ধি করেছে। রাজ্য সরকারগুলির সহযোগিতায় এক শক্তিশালী সংগ্রহ ব্যবস্থার মাধ্যমে ন্যূনতম সহায়ক মূল্যের এই বৃদ্ধি কৃষকদের আয় বাড়াতে সাহায্য করবে বলে আশা করা হচ্ছে।
প্রধানমন্ত্রী অন্নদাতা আয় সংরক্ষণ অভিযানের মধ্যে রয়েছে – মূল্য সহায়তা প্রকল্প; দাম পড়ে গেলে তার ঘাটতির টাকা মেটানো এবং পরীক্ষামূলকভাবে বেসরকারি সংগ্রহ ও মজুতদার প্রকল্প।
কেন্দ্রীয় মন্ত্রিসভা আরও সিদ্ধান্ত নিয়েছে যে, ফসল সংগ্রহের জন্য অতিরিক্ত ১৬ হাজার ৫৫০ কোটি টাকা দেওয়া হবে। এরফলে, সংগ্রহ বাবদ মোট অর্থের পরিমাণ দাঁড়াবে ৪৫ হাজার ৫৫০ কোটি টাকায়। এছাড়াও, সংগ্রহ প্রক্রিয়ার জন্য বাজেট সংস্থান বাড়ানো হয়েছে এবং প্রধানমন্ত্রী অন্নদাতা আয় সংরক্ষণ অভিযান রূপায়ণের জন্য ১৫ হাজার ৫৩ কোটি টাকা মঞ্জুর করা হয়েছে। দেশের অন্নদাতাদের প্রতি সরকারের দায়বদ্ধতা ও আন্তরিকতার দিকটিই এই প্রকল্পের মাধ্যমে প্রতিফলিত হচ্ছে।
CG/BD/SB…
(Visitor Counter : 90